**לימודים בשנה א תוכנית ההשלמות – בהתאם למגבלות הקורונה**

מתקבלי תוכנית ההשלמות לתואר שני בעבודה סוציאלית שלום,

חשוב לנו ליידע אתכן ואתכם בתכנון לגבי שנת הלימודים הקרובה, במידה ומגבלות הקורונה ימשיכו. בשנה החולפת, מסמסטר ב', הוטלו מגבלות על התקהלויות ומשך תקופה מסויימת היה סגר שלא איפשר המשך לימודים רגיל. בית הספר לעבודה סוציאלית (וכלל האוניברסיטאות והמכללות בישראל) עברו ללמידה מרחוק, וההכשרות המעשיות הותאמו למצב המשתנה.

לקראת שנת הלימודים תשפ"א, להלן המתווה שמתוכנן, בהתאם לנסיון של השנה החולפת, והוראות התו הסגול התקפות נכון לרגע זה.

**הכשרה מעשית תשפ"א**

 ההכשרה המעשית בשנה א של תוכנית ההשלמות, מתקיימת במסגרות מגוונות, יומיים בשבוע (ימי ב', ה', 8 שעות בכל יום). לאחר החלוקה לכיתות שיטות-מיומנויות (18 לומדים בכל כיתה) מורות השיטות והמיומנויות יעבירו לכם את מסגרות ההכשרה המעשית בכיתה, ייפגשו לפגישות אישיות, ולאחר מכן תבחרו את העדיפות שלכן/ם למסגרת ההכשרה המעשית.

אנו מקווים שההכשרה המעשית בשנת תשפ"א תהיה במתכונת רגילה, וללא הפרעות בשל נגיף הקורונה.

לאור משבר הקורונה שחווינו בשנה החולפת, והסיכוי לכך שיהיו נהלים מגוונים לגבי התקהלויות/סגר/צמצום הגעה למסגרות גם לאורך שנת הלימודים תשפ"א, חשוב לנו לציין:

 א.      ההכשרה המעשית בשדה היא נדבך הכרחי בלימודי העבודה הסוציאלית, ולכן היא תמשיך לאורך השנה, גם אם בדרכים מגוונות (לדוגמא: הדרכות מרחוק במידת הצורך).

ב.      בית הספר פועל, וימשיך לפעול, לפי ההנחיות של משרד הבריאות בנוגע למפגשים והתקהלויות.

ג.       אנו מצפים שהסטודנטים בהכשרה המעשית ינהגו בהתאם לכללי מסגרת ההכשרה המעשית. כך, במידה ויונהגו נהלי ריחוק או סגר כתוצאה מההתמודדות עם נגיף הקורונה, הסטודנטים ינהגו כפי שעובדי מסגרת ההכשרה המעשית בה הם משובצים נוהגים. לדוגמא:

* במידה והעובדים הסוציאלים במסגרת יידרשו שלא להגיע לעבודה, כך יעשו גם הסטודנטים (ונדאג למענה להכשרה בהתאם למצב).
* במידה והעובדים הסוציאלים יידרשו להגיע לעבודה, אנו מצפים מהסטודנטים להמשיך ולהגיע למסגרת ההכשרה ולהמשיך בהכשרתם.
* במידה והעובדים הסוציאלים עוברים לסיוע וטיפול מרחוק, אנו מצפים שגם הסטודנטים ינהגו בהתאם.

ד.      יש להיערך לכך שייתכן וחלק מההכשרה המעשית יתקיים בצורה מקוונת (סיוע וטיפול מרחוק), ויש להיערך לגמישות בתצורת ההכשרה המעשית (מעבר למשימות מערכתיות, קבלת פונים חדשים, ובמידת הצורך מעבר למסגרת הכשרה שתאפשר המשך קיומה של ההכשרה והלמידה).

ה. על הסטודנטים/יות לקחת נקודות אלו בחשבון בעת בחירת ושיבוץ המסגרות לשנה הבאה.

 כולנו תקווה שהלימודים וההכשרה המעשית בשנת תשפ"א תהיה ללא הפרעות משמעותיות.

לקראת תחילת שנת הלימודים, נעדכן בהנחיות הסופיות לגבי מתווה הלימודים. כפי שהיה בשנה החולפת, בית הספר לעבודה סוציאלית, ואוניברסיטת תל אביב, ימשיכו לעשות כל שאפשר על מנת ששנת הלימודים תשפ"א תפתח ותסתיים במועד, והמשימות הלימודיות יושלמו.

 **בברכה,**

ד"ר גיא שילה – ראש תכנית ההשלמות

וצוות מורי שנה א של תכנית ההשלמות והמדור להכשרה מעשית